**Základná škola s materskou školou Lietavská Svinná - Babkov**

**VZDELÁVACÍ PROGRAM PRE ŽIAKOV S AUTIZMOM ALEBO ĎALŠÍMI PERVAZÍVNYMI VÝVINOVÝMI PORUCHAMI**

**(BEZ MENTÁLNEHO POSTIHNUTIA)**

**ISCED 1 – primárne vzdelávanie**

**1. Ciele výchovy a vzdelávania**

Hlavnými cieľmi primárneho a vzdelávania žiakov s autizmom alebo ďalšími pervazívnymi vývinovými poruchami (bez mentálneho postihnutia) sú rozvinuté kľúčové spôsobilosti (ako kombinácie vedomostí, spôsobilostí, skúseností a postojov) na úrovni, ktorá je pre nich osobne dosiahnuteľná a maximálne možné integrovanie do spoločnosti. Plnia porovnateľné ciele vzdelávania ako ostatní žiaci základných škôl na primárnom stupni vzdelávania.

**2. Stupeň vzdelania**

Primárne vzdelávanie (ISCED 1).

**3. Profil absolventa**

Osvojené kompetencie žiakov s autizmom alebo ďalšími pervazívnymi vývinovými poruchami (bez mentálneho postihnutia) zodpovedajú profilu absolventa primárneho stupňa vzdelávania.

4. **Vzdelávacie oblasti**

Na primárnom stupni vzdelávania sú do vzdelávacej oblasti JAZYK A KOMUNIKÁCIA zaradené predmety **rozvíjanie komunikačných schopností a sociálnych zručností** a **rozvíjanie grafomotorických zručností a písanie** ako špecifické predmety určené pre žiakov s touto diagnózou.

**ZÁKLADNÉ PREDMETY VO VZDELÁVACÍCH OBLASTIACH PRE ŢIAKOV S AUTIZMOM ALEBO ĎALŠÍMI PERVAZÍVNYMI VÝVINOVÝMI PORUCHAMI (BEZ MENTÁLNEHO POSTIHNUTIA) S VYUČOVACÍM JAZYKOM SLOVENSKÝM .**

ISCED 1 - primárne vzdelávanie

|  |  |
| --- | --- |
| **VZDELÁVACIA OBLASŤ** | **PREDMETY** |
| JAZYK A KOMUNIKÁCIA | SLOVENSKÝ JAZYK A LITERATÚRA |
| PRVÝ CUDZÍ JAZYK |
| ROZVÍJANIE KOMUNIKAČNÝCH SCHOPNOSTÍ A SOCIÁLNYCH ZRUČNOSTÍ |
| ROZVÍJANIE GRAFOMOTORICKÝCH ZRUČNOSTÍ A PÍSANIE |
| PRÍRODA A SPOLOČNOSŤ | PRÍRODOVEDA |
| VLASTIVEDA |
| ČLOVEK A HODNOTY | ETICKÁ VÝCHOVA /  NÁBOŽENSKÁ VÝCHOVA |
| ČLOVEK A SVET PRÁCE | PRACOVNÉ VYUČOVANIE |
| UMENIE A KULTÚRA | VÝTVARNÁ VÝCHOVA |
| HUDOBNÁ VÝCHOVA |
| ZDRAVIE A POHYB | TELESNÁ VÝCHOVA |

**5. Charakteristika, špecifiká a dĺžka výchovy a vzdelávania, podmienky prijímania**

V MKCH – 10 (1992) sú do skupiny pervazívnych vývinových porúch zahrnuté tieto diagnostické kategórie: detský autizmus (F84.0), atypický autizmus (F84.1), Rettov syndróm (F84.2), iná dezintegratívna porucha v detstve (F84.3), hyperaktívna porucha spojená s mentálnou retardáciou a stereotypnými pohybmi (F84.4), Aspergerov syndróm (F84.5), iné pervazívne vývinové poruchy (F84.6), nešpecifikovaná pervazívna vývinová porucha (F84.9).

**Špecifiká výchovy a vzdelávania**

**–** Vzdelávanie žiakov má individuálny charakter.

**–** Výchova a vzdelávanie žiakov s autizmom sa uskutočňuje podľa **individuálneho vzdelávacieho programu**, ktorý vypracúva škola v spolupráci so školským zariadením výchovnej prevencie a poradenstva.

**Dĺžka výchovy a vzdelávania**

V prípade potreby žiakom so zdravotným znevýhodnením možno predĺžiť dĺžku vzdelávania až o dva roky.

**Podmienky prijímania**

O prijatí dieťaťa s autizmom alebo ďalšími pervazívnymi vývinovými poruchami (bez mentálneho postihnutia) rozhoduje riaditeľ školy na základe písomnej žiadosti zákonného zástupcu a písomného vyjadrenia zariadenia výchovného poradenstva a prevencie, vydaného na základe diagnostického vyšetrenia dieťaťa.

„Riaditeľ školy pred prijatím dieťaťa so špeciálnymi výchovno-vzdelávacími potrebami do školy so vzdelávacím programom pre žiakov so špeciálnymi výchovno-vzdelávacími potrebami poučí zákonného zástupcu o všetkých možnostiach vzdelávania jeho dieťaťa“ (§ 61 ods. 1 zákona č. 245/2008 Z. z.*).*

Podmienkou prijatia žiaka do špeciálnej triedy alebo na školskú integráciu je *psychologická diagnostika* a *špeciálno-pedagogická diagnostika* vykonaná v centre špeciálno-pedagogického poradenstva alebo v centre pedagogicko-psychologického poradenstva a prevencie.

**6. Vzdelávacie štandardy**

Vzdelávacie štandardy pre žiakov s autizmom alebo ďalšími pervazívnymi vývinovými poruchami (bez mentálneho postihnutia) sú rovnaké ako pre žiakov bežných základných škôl.

**7. Vyučovací jazyk**

Vyučovacím jazykom je štátny jazyk Slovenskej republiky a jazyk národností.

**9. Organizačné podmienky na vzdelávanie**

Výchova a vzdelávanie sa realizuje podľa individuálnych vzdelávacích programov.

**10. Spôsob, podmienky ukončovania výchovy a vzdelávania a vydávanie dokladu o získanom vzdelaní**

Na vysvedčení posledného ročníka sa uvedie stupeň dosiahnutého vzdelania- žiak dosiahol primárne vzdelávanie.

**11. Personálne zabezpečenie**

Pedagogickí zamestnanci

**–** spĺňajú kvalifikačné požiadavky stanovené všeobecne záväznými právnymi predpismi,

**–** preukazujú odborné a osobnostné spôsobilosti, ktoré využívajú pri pedagogickej komunikácii, motivácii žiakov, ich diagnostikovaní, hodnotení, pozitívnom riadení triedy,

**–** riadia svoje sebarozvíjanie a celoživotné vzdelávanie v odbornej oblasti a osobnostnom raste, ako súčasť kolektívu pedagógov sú schopní vzájomnej efektívnej a ľudsky podporujúcej komunikácie, spolupráce, tímovej práce a kooperatívneho riešenia problémov.

Asistent učiteľa

**–** pracuje v triede, ktorú navštevuje žiak

**12. Materiálno-technické a priestorové zabezpečenie**

**–** Učebne (triedy) vybavené viacúčelovým výškovo nastaviteľným nábytkom, s priestorom pre relaxáciu a nenáročnú pohybovú aktivitu počas vyučovania,

**–** bezpodnetová miestnosť,

**–** priestory pre telovýchovné aktivity s bezpečným povrchom, náradím a náčiním,

**–** priestory pre prípravné práce učiteľa, priestory pre uloženie pomôcok,

**–** priestory pre stravovanie rešpektujúce hygienické normy,

**–** priestory pre vedenie školy a potrebných nepedagogických zamestnancov (miestnosť riaditeľa, zástupcu, hospodára, výchovného poradcu, liečebného pedagóga, školského psychológa a pod.),so zodpovedajúcim technickým vybavením a nábytkom,

**–** priestory pre odkladanie odevov a obuvi (šatne),

**–** spoločné priestory pre hygienu, vrátane WC, žiakov a žiačky, učiteľov a učiteľky

**–** ďalšie pomocné priestory pre zaistenie chodu školy.

Pozn. Žiakovi bol vypracovaný IVVP - špecifický - vzhľadom na podmienky a možnosti ZŠ s MŠ. IVVP bol konzultovaný so špec. pedagógom a špecialistami, ktorí majú žiaka v opatere. Zákonný zástupca bol informovaný - pravidelné konzultácie.